《病中杂述二首 其一》
清代·翁叔元

迩来有微疾，遂得身闲居。隐几发清思，且复亲诗书。

夜阑不成发，落月明前除。渐觉万虑捐，往往见太虚。

多恐疾良已，此念又复初。

作者简介：（1633—1701）江苏常熟人，原名楠，字宝林，又字静乡，号铁庵。康熙十五年进士，授编修。累迁国子监祭酒、吏部侍郎、工部尚书、刑部尚书。于刑狱多所平反。诗笔秀整。有《铁庵文稿》、《梵园诗集》。